# **Kommunikációs gyakornok**

A fénymásoláson túl is van élet – csatlakozz gyakornokként a BAGázs fiatal, lendületes, vidám csapatához és szerezz releváns szakmai tapasztalatot egy dinamikusan fejlődő civil szervezetnél! A non-profit kommunikációs terület minden folyamatát megismerheted, lehetőséged lesz önálló és felelős munkavégzésre.

## **JELENTKEZZ KOMMUNIKÁCIÓS GYAKORNOKNAK A BAGÁZS KÖZHASZNÚ EGYESÜLETHEZ!**

##### Kik vagyunk?

A BAGázs 2011 óta azon dolgozik, hogy egy olyan társadalomban élhessünk, ahol a romák is elérhetik a céljaikat. Ennek eléréséhez érzékenyítjük a többségi társadalmat, hogy csökkenjenek meglévő előítéleteik és fejlesztjük a kisebbséghez tartozókat, hogy képesek legyenek tenni céljaik megvalósításáért. Jelenleg a Budapesttől 40 km-re található Bag nagyközség 400 fős romatelepén dolgozunk egy olyan modellprogram kialakításán és terjesztésén, amely mellérendelt viszonyon alapul, és országszerte segítheti a szegregációval küzdő közösségeket.

##### Mit várunk Tőled?

- Aktív és proaktív részvételt a BAGázs rendszeres kommunikációs feladataiban
– Együttműködést kampányok, projektek szervezésében
– A BAGázs honlapjának szerkesztését
– Social media kommunikációs feladatokban való részvételt (Facebook, Instagram, Youtube, LinkedIn)
– Kommunikációs anyagok írását, szerkesztését
– Blog bejegyzések készítését, írását
– Események szervezésében való részvételt
– Hírlevelek összeállítását, kiküldését
– Fotó- és video anyagok készítésének menedzselését, önkéntesek bevonását, motiválását
– A vezetőség mindennapi munkájának támogatását

##### Milyennek képzeljük el az ideális jelöltet?

- Tanulmányait kommunikációs területen végzi és/vagy releváns szakmai tapasztalata van kommunikációs területen
– Jó az íráskészsége, szépen és helyesen ír
– Jól kommunikál, nyitott, toleráns személyiség
– Érdeklődő, proaktív, a problémákat lehetőségnek fogja fel
– Nem fél kérdezni és képes a saját álláspontját képviselni
– Együttműködő, jól tud csapatban dolgozni
– Jól beszél angolul

##### Előnyt jelenthet, de nem feltétel:

- Kommunikációs területen szerzett tapasztalat
– Saját vagy menedzselt blog, Facebook oldal, honlap
– Tapasztalat grafikai tervezés területén, Photoshop ill. más grafikai programok ismerete
– Facebook hirdetéskezelő, Facebook oldalak kezelésében szerzett tapasztalat
– Google AdWords, Google Analytics ismeretek
– Mailchimp felhasználói ismerete
– Youtube hirdetésekben szerzett tapasztalat
– Civil szervezetben szerzett tapasztalat

##### Hol, hogyan és kivel fogsz dolgozni?

- Közös megegyezés alapján, heti minimum 10 órát – alapvetően rugalmasan, ha szükséges, az órarendedhez igazodva
– Rugalmas munkavégzés: otthoni és a BAGázs irodájában történő munkavégzésre is van lehetőség, illetve a kettő ötvözésére, közös megállapodás alapján
– Alkalmanként a bagi telepen (az utazási költséget térítjük)
– Alkalmanként hétvégi eseményeken való részvétel is előfordulhat, előzetes egyeztetés alapján
– A munkavégzés kezdetét egyéni megállapodás alapján határozzuk meg
– Saját laptop, számítógép, telefon szükséges
– Közvetlenül a kommunikációs és fundraising vezető irányítása alatt végzed majd a munkádat

##### Amit mi nyújtani tudunk Neked:

- Együttműködést Magyarország egyik legeredményesebb roma integrációval foglalkozó civil szervezetével
– Képzést, valódi szakmai tapasztalatot
– Igazolást a szakmai gyakorlatról, referencia-levelet
– Szakmai fejlődési lehetőséget és kihívást jelentő feladatokat, lehetőséget a csapatmunkára
– Rengeteg új élményt, tanulást – nem csak a munkatársaktól, hanem a telepen élőktől és az önkéntesektől is
– Kulcsszerepet a generációkon átívelő társadalmi integrációban, mert munkáddal jelentősen hozzájárulhatsz:
– egy merőben új személet széles körű terjesztéséhez, amely nem csak most, de a felnövekvő generációk életében is meghatározó lesz
– és a romákkal kapcsolatos legmélyebb előítéletek megingatásához.

***Önéletrajzodat és bemutatkozó leveledet, referenciáidat az******onkentes@bagazs.org******címre küldheted, “Kommunikációs gyakornok” tárggyal. Kérjük jelöld meg azt is, hogy sikeres pályázat esetén mikor tudnál munkába állni és mi lenne a számodra megfelelő időbeosztás! Köszönjük!***